Պաշտոնական ընդունելությունների ժամանակ հյուրերի աչքը շոյող ծաղկային ձեւավորումները, պարզվում է, այնքան էլ էժան հաճույք չեն: Այդ ծառայությունների համար պետական հիմնարկները գնումներ են հայտարարում, պայմանագրեր կնքում ծաղկի բիզնեսով զբաղվող «ոչ պատահական» ընկերությունների հետ: Հերթական գնման պայմանագիրը երեկ է կնքվել, գնում հայտարարողը ՀՀ քննչական կոմիտեն է: Պաշտոնական ընդունելության ծաղկային ձեւավորման ծառայության համար կոմիտեն վճարելու է 70 հազար դրամ, ծառայություն մատուցողն «Էնի Ռոուզ» ՍՊԸ-ն է: 2009-ից գործող այս խանութի հիմնադիրը, ըստ պետական ռեգիստրի, Արտաշես Լալազարյանն է: